

**GULBENES NOVADA BĀRIŅTIESA**

Reģistrācijas numurs 40900015766

Ābeļu iela 8, Gulbene, Gulbenes novads, LV- 4401

Tālrunis 64473238, e-pasts: [barintiesa@gulbene.lv](mailto:barintiesa@gulbene.lv)­­­­­­­­­­­­­­­­­

APSTIPRINĀTS

ar Gulbenes novada bāriņtiesas

13.03.2025.rīkojumu

Nr. GNBT/1.7/25/37

**Atklāta konkursa nolikums**

**uz vakanto Gulbenes novada bāriņtiesas locekļa amatu**

**(profesiju klasifikatora kods 3412 06) (2 amata vietas)**

Izdots saskaņā ar Bāriņtiesu likuma

9.panta pirmo un otro daļu

**1. Vispārīgie noteikumi**

* 1. Nolikums (turpmāk-Nolikums) nosaka atklāta pretendentu konkursa uz Gulbenes novada bāriņtiesas locekļa amatu (turpmāk – Konkurss) organizēšanas un norises kārtību.
  2. Konkurss tiek organizēts, ievērojot Bāriņtiesu likuma tiesību normas.
  3. Atklāta konkursa mērķis ir izraudzīt Gulbenes novada bāriņtiesas locekļa amatam piemērotāko kandidātu (2 amata vietas).
  4. Jautājumus, kas saistīti ar Konkursa norisi, publiski komentē Gulbenes novada bāriņtiesas priekšsēdētājs.

1. **Konkursa komisija**

2.1. Konkursa komisija izveidota ar Gulbenes novada bāriņtiesas 13.03.2025. rīkojumu Nr. GNBT/1.7/25/37 trīscilvēku sastāvā (turpmāk – Komisija).

2.2. Komisija izskata iesniegtos dokumentus un nosaka pretendentu interviju norises dienu un laiku, veic pretendentu novērtēšanu.

2.3.Komisija ir lemttiesīga, ja Komisijas sēdē piedalās vismaz trīs komisijas locekļi. Komisija veic darbu klātienē Gulbenes novada bāriņtiesas telpās Ābeļu ielā 8, Gulbenē, Gulbenes novadā.

2.4. Komisijas sēdes tiek protokolētas. Protokola noformēšanu nodrošina Komisijas sekretārs. Protokolus vienā eksemplārā paraksta Komisijas priekšsēdētājs un Komisijas sekretārs.

2.5. Pieteikumu un tam pievienoto dokumentu izskatīšanas un izvērtēšanas laikā Komisija ir tiesīga prasīt no pretendentiem papildus informāciju.

**3. Amata pamatpienākumi**

3.1. Gulbenes novada bāriņtiesas loceklim ir šādi pamatpienākumi:

3.1.1. aizstāvēt bērnu un aizgādnībā esošu personu tiesības un intereses, izskatot iesniegumus un sūdzības, veicot faktu pārbaudes;

3.1.2. komunicēt ar lietā iesaistītajām personām, veidojot pozitīvas, lietišķas un uz sadarbību vērstas attiecības;

3.1.3. piedalīties lietu izskatīšanā tiesā, sniegt informāciju tiesai;

3.1.4. sadarboties ar citām bāriņtiesām, ilgstošas sociālās aprūpes un sociālās rehabilitācijas institūcijām, veselības aprūpes un izglītības iestādēm, sociālajiem dienestiem, policijas iestādēm, Valsts probācijas dienestu un tiesu izpildītājiem;

3.1.5. Kriminālprocesa likumā noteiktajos gadījumos pārstāvēt bērnu vai aizgādnībā esošo personu kriminālprocesā;

3.1.6. noskaidrot bērna viedokli;

3.1.7. sagatavot dokumentu projektus, tostarp lēmumu un citu dokumentu projektus atbilstoši normatīvo aktu prasībām;

3.1.8. sagatavot un virzīt lietas izskatīšanai bāriņtiesas sēdē;

3.1.9. pārstāvēt bāriņtiesas viedokli, skaidrojot bāriņtiesas rīcību un pieņemtos lēmumus.

**4. Prasības pretendentiem**

4.1. Pretendentam jāatbilst šādām prasībām un kvalifikācijām:

4.1.1. Latvijas Republikas pilsonis vai nepilsonis;

4.1.2. pretendents ir sasniedzis 30 gadu vecumu;

4.1.3. persona, kurai ir vismaz akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija vai cita Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;

4.1.4. valsts valodas prasme augstākajā līmenī;

4.1.5. nevainojama reputācija;

4.1.6. teicamas komunikācijas un sadarbības prasmes;

4.1.7. teicamas digitālās prasmes;

4.1.8. vēlama B kategorijas autovadītāja apliecība;

4.1.9. vēlams apgūta Bāriņtiesu likuma 10.panta ceturtajā daļā minētā mācību programma;

4.1.10. vēlams apgūtas speciālās zināšanas bērnu tiesību aizsardzības jomā;

4.1.11. uz pretendentu nav attiecināms neviens no Bāriņtiesu likuma 11.pantā noteiktajiem ierobežojumiem;

4.1.12. kompetences:

- lēmumu pieņemšana un atbildība;

- komunikācija, tostarp rakstiskā komunikācija.

**5. Konkursa izsludināšana, pretendentu pieteikumu pieņemšana**

5.1. Sludinājumu par Konkursu Komisija ievieto Gulbenes novada pašvaldības mājaslapā internetā www.gulbene.lv, kā arī Nodarbinātības valsts aģentūras mājaslapā www.nva.gov.lv. Sludinājumā norāda amata pretendentam izvirzāmās prasības, pieteikšanās termiņu, iesniedzamos dokumentus un dokumentu iesniegšanas vietu.

5.2. Konkursā var piedalīties un par tā dalībnieku kļūt jebkurš Latvijas Republikas pilsonis vai nepilsonis, kurš atbilst Nolikuma 4.1.apakšpunktā minētajām prasībām un iesniedzis pieteikumu kopā ar visiem nepieciešamajiem pretendentu atlases dokumentiem.

5.3. Pieteikumu var iesniegt:

* + 1. nosūtot pa pastu, ievietotu slēgtā aploksnē ar norādi „Atklātam konkursam uz Gulbenes novada bāriņtiesas locekļa amatu” Gulbenes novada bāriņtiesai, Ābeļu ielā 8, Gulbenē, Gulbenes novadā, LV-4401;
    2. elektroniska dokumenta veidā, kas parakstīts ar drošu elektronisko parakstu un ar pievienotu laika zīmogu, saskaņā ar normatīvajiem aktiem par elektronisko dokumentu noformēšanu, nosūtot uz Gulbenes novada bāriņtiesas elektroniskā pasta adresi: [barintiesa@gulbene.lv](mailto:personals@gulbene.lv) vai oficiālo elektronisko adresi: \_DEFAULT@40900015766.
    3. Gulbenes novada bāriņtiesā personīgi darba dienās no pirmdienas līdz ceturtdienai no pulksten 8.00 līdz pulksten 12.15 vai no pulksten 13.00 līdz pulksten 17.00, piektdienās no pulksten 8.00 līdz pulksten 12.00 vai no pulksten 13.00 līdz pulksten 16.00. ievietotu slēgtā aploksnē ar norādi „Atklātam konkursam uz Gulbenes novada bāriņtiesas locekļa amatu”.

5.4. Pieteikums jāiesniedz **līdz 2025.gada 4.aprīlim pulksten 16.00.**

5.5. Pieteikums satur šādus dokumentus:

5.5.1. CV (Curriculum Vitae) Europass formātā;

5.5.2. motivācijas vēstuli (līdz vienai A4 formāta lapai datorrakstā);

5.5.3. Nolikuma prasībām atbilstošas izglītības un profesionālās kvalifikācijas apliecinošu dokumentu kopijas;

5.5.4. valsts valodas prasmi apliecinoša dokumenta kopiju (nepilsoņiem);

5.5.5.  apliecinājumu, ka uz pretendentu neattiecas Bāriņtiesu likuma 11.pantā noteiktie ierobežojumi;

5.5.6. pretendents var iesniegt amata pienākumu izpildei atbilstošu papildus apmācību apliecinošu dokumentu kopijas.

5.6. Dokumentu oriģinālus, kas apliecina pretendenta pieteikumā norādītās informācijas patiesumu un atbilstību, pretendentam jāuzrāda darba intervijas dienā, ja tiks uzaicināts uz darba interviju.

5.7. Komisijas priekšsēdētājs pēc sludinājumā noteiktā pieteikšanās termiņa beigām nosaka Konkursa pirmās kārtas norises laiku un vietu, par ko Komisijas sekretārs informē Komisijas locekļus.

5.8. Gadījumā, ja sludinājumā noteiktajā termiņā nepiesakās neviens pretendents, Komisija var pieņemt lēmumu veikt atkārtotu Konkursa izsludināšanu.

**6. Pieteikumu izskatīšana, vērtēšanas kritēriji, lēmuma pieņemšana**

6.1. Komisija **nevērtē** pieteikumus, kuri saņemti vai iesūtīti pēc Nolikuma 5.4.apakšpunktā noteiktā termiņa.

6.2. Komisija veic pretendentu **vērtēšanu divās kārtās.**

6.3. Komisija **pirmajā kārtā**pēc pieteikumu iesniegšanas termiņa beigām atlasa tos pretendentu pieteikumus, kuriem pievienoti visi pretendentu atlasei nepieciešamie dokumenti (Nolikuma 5.5.apakšpunkts) un izvērtē pretendentu iesniegtos dokumentus atbilstoši Komisijas noteiktajiem vērtēšanas kritērijiem.

6.4. Komisija **pirmajā kārtā**izvērtē pretendentu atbilstību Nolikuma 4.1.apakšpunktā minētajām prasībām:

|  |  |  |
| --- | --- | --- |
| **Nr. p.k.** | **Vērtēšanas kritērijs** | **Atbilstība/punkti** |
| **1.** | Latvijas Republikas pilsonis vai nepilsonis | Atbilst/ Neatbilst |
| **2.** | Pretendents ir sasniedzis 30 gadu vecumu | Atbilst/ Neatbilst |
| **3.** | Pretendents, kuram ir vismaz akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija vai cita Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā | Atbilst/ Neatbilst |
| **4.** | Valsts valodas prasme augstākajā līmenī | Atbilst/ Neatbilst |
| **5.** | Nevainojama reputācija | Atbilst/ Neatbilst |
| **6.** | Uz pretendentu nav attiecināms neviens no Bāriņtiesu likuma 11.pantā noteiktajiem ierobežojumiem | Atbilst/ Neatbilst |
| **7.** | Pretendentam ir apgūta Bāriņtiesu likuma 10.panta ceturtajā daļā minētā mācību programma | 5 punkti |
| **8.** | Pretendentam ir apgūtas speciālās zināšanas bērnu tiesību aizsardzības jomā | 5 punkti |
| **9.** | Pretendentam ir ne mazāk kā triju gadu darba pieredze bāriņtiesas darbā; | 5 punkti |

Maksimāli iespējamais punktu skaits – 15 punkti.

6.5.Katrs Komisijas loceklis pretendenta vērtēšanu veic, aizpildot novērtēšanas lapu atbilstoši 6.4.apakšpunktā noteiktajam, paraksta to un iesniedz Komisijas sekretāram. Komisijas vērtējums par pretendenta atbilstību amatam izvirzītajām prasībām un iegūto punktu skaitu 7., 8. un 9.kritērijā tiek noteikts, aprēķinot vidējo pretendenta iegūto punktu skaitu pirmajā kārtā.

6.6. Ja Komisija konstatē, ka pretendents neatbilst kādai no Nolikuma 6.4.apakšpunktā noteiktajām prasībām, izņemot 7., 8. un 9.kritērijā minēto, pretendentu izslēdz no turpmākās dalības atlasē, un Komisijas sekretārs par to informē pretendentu, nosūtot informāciju uz pretendenta pieteikumā norādīto dzīvesvietas adresi vai elektroniskā pasta adresi.

6.7. **Otrajā kārtā** (intervijā ar pretendentu)piedalīties tiek uzaicināti pretendenti, kuri atbilst Nolikuma 6.4.apakšpunktā noteiktajām prasībām.

6.8. Interviju norises laiku un vietu Komisijas sekretārs telefoniski paziņo izvirzītajiem pretendentiem.

6.9. **Otrajā kārtā** (intervijā ar pretendentu)Komisija izvērtē pretendenta izpratni un zināšanas par bāriņtiesas kompetenci, administratīvo procesu bāriņtiesā, izpratni un zināšanas par notariālajām funkcijām bāriņtiesā un kompetences:

|  |  |  |
| --- | --- | --- |
| **Nr. p.k.** | **Vērtēšanas kritērijs/ kompetence** | **Punkti** |
| **1.** | Izpratne un zināšanas par bāriņtiesas kompetenci | līdz 10 punktiem |
| **2.** | Izpratne un zināšanas par administratīvo procesu bāriņtiesā | līdz 10 punktiem |
| **3.** | Izpratne un zināšanas par notariālajām funkcijām bāriņtiesā | līdz 10 punktiem |
| **4.** | **Komunikācija, tostarp rakstiskā komunikācija -** prasme uzklausīt un izteikt skaidru viedokli veidojot efektīvu komunikāciju, kas nodrošina atklātu saziņu iesaistīto personu starpā, piemērotu komunikācijas veidu un kanālu izmantošanu | līdz 5 punktiem |
| **5.** | **Lēmumu pieņemšana un atbildība** – spēja pieņemt lēmumus, izvērtējot informāciju un uzņemoties atbildību par tiem | līdz 5 punktiem |

6.10. Maksimāli iespējamais punktu skaits otrajā kārtā kopā - 40 punkti.

6.11. Maksimāli iespējamais pirmajā un otrajā kārtā iegūstamais kopējais punktu skaits – 55 punkti.

6.12. Komisijas locekļiem otrās kārtaslaikā ir tiesības uzdot jautājumus pretendentam, kas saistīti ar pieteikuma un tam pievienoto dokumentu saturu, pretendenta personiskajām īpašībām, un citus jautājumus, kas attiecas uz vakantā amata pienākumu izpildi un iestādes darbības nozari.

6.13. Katrs Komisijas loceklis individuāli novērtē katru pretendentu saskaņā ar Nolikumā noteiktajiem pretendenta vērtēšanas kritērijiem. Savu viedokli Komisijas loceklis intervijas laikā vai tūlīt pēc intervijas ieraksta pretendenta novērtēšanas lapā, apliecina to ar parakstu un iesniedz to Komisijas sekretāram. Komisijas vērtējums tiek noteikts, aprēķinot vidējo pretendenta iegūto punktu skaitu otrajā kārtā.

6.14. Minimālais pretendentam iegūstamais punktu skaits otrajā kārtā ir vismaz 25 punkti (ņemot vērā Komisijas kopējo vidējo vērtējumu otrajā kārtā).

6.15. Lēmumu par pretendenta atbilstību pieņem, pamatojoties uz pirmajā un otrajā kārtā iegūto vidējo vērtējumu kopējā punktu skaita.

6.16. Gadījumā, ja pretendenti saņēmuši vienādu punktu skaitu, noteicošais ir izpratne un zināšanas par bāriņtiesas kompetenci.

6.17. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstiski piecu darbdienu laikā pēc Komisijas lēmuma pieņemšanas.

6.18. Ar pretendentu, kuru Komisija atzinusi par piemērotu amatam un kurš ieguvis lielāko punktu skaitu, Gulbenes novada bāriņtiesas priekšsēdētājs slēdz darba līgumu uz nenoteiktu laiku, pirms tam pārliecinoties par personas atbilstību Bāriņtiesu likuma 11.panta minētajām prasībām.

6.19. Komisijai ir tiesības pieņemt lēmumu noraidīt visus pretendentus un izsludināt atkārtotu konkursu.

Gulbenes novada bāriņtiesas priekšsēdētāja S.Indričeva

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU